ઘોડેસવારીના પોતાના શોખ અંગે વાત કરતાં જેકલીન કહે છે કે મને ઘોડેસવારી પસંદ છે. હું બહેરિનમાં રહેતી હતી ત્યારે હંમેશાં ઘોડેસવારી કરતી હતી અને ત્યારબાદ શ્રીલંકા ગઇ અને ત્યાંથી મુંબઇ આવી. વ્યસ્તતા વચ્ચે આ શોખ પાછળ રહી ગયો, પરંતુ છેલ્લા કેટલાક મહિનાથી નિયમિત રીતે તે કરું છું. જેકલીન કહે છે કે હું રોજ સવારે પાંચ વાગ્યે ઊઠી જાઉંં છું અને બે કલાક ઘોડેસવારીમાં વીતાવું છું. જેકલીને થોડા દિવસ પહેલાં પોતાની સિગ્નેચર કોસ્મેટિક લાઇન શરૂ કરી છે, જેનું નામ તેણે ‘સિલ્ડ વિથ જેકલીન્સ ‌િકસ’ રાખ્યું છે. તેની નવી બ્યુટી પ્રોડક્ટ ધ બોડી શેપ ઇન્ડિયાની નવી મેકઅપ રેન્જમાં વેચાવા તૈયાર છે. આ ઉત્પાદનોમાં ‌િલપ શેડ, આઇશેડો, ફાઉન્ડેશન અને બીજું ઘણું બધું હશે. •